Kom leer skryf saam met Harry Kalmer | Netwerk24
Harry Kalmer, bekroonde skrywer, dramaturg en finalis in twee kategorieë van die 2015 kykNET-Rapport Boekpryse, bied sy gewilde twee dae lange skryfkursus op 7 en 14 November in Johannesburg aan.
“Wanneer dit by storievertel kom,” sê Kalmer, “is daar reëls, gereedskap en vaardighede wat almal kan aanleer en gebruik.”
“Oor twee dae gaan jy hierdie dinge ontdek en verken. Dis ’n praktiese slypskool en jy sal wegstap met ’n nuwe stel ‘gereedskap’ wat jou sal help om jou storie beter te vertel.”
Die werksessie sluit in gesprekke oor waar stories vandaan kom en die vrees vir skryf en publikasie en selfs sukses.
“Ons sal praat oor beginne en eindes, die belangrikheid van verbeelding en persoonlike ervaring. Of jy nou ’n beginner of ’n ervare skrywer is, die twee dae is ontwerp om te inspireer en te motiveer.”
. Die kursus vind daagliks van 09:00 tot 16:00 plaas. ’n Ligte middagete en koffie/tee is ingesluit.
Stuur e-pos aan Kalmer by harry@kalmer.co.za vir meer inligting.